Z A P I S N I K

Sa osamnaeste (18) sjednice Općinskog vijeća Općine Brestovac, održane 12.lipnja 2024. godine u općinskoj vijećnici s početkom u 20,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Ivan Kovačević (HDZ), Jozo Ilić (HDZ), Tomislav Čočić (HDZ), Zdenko Petrović (HDZ), Darko Markanjević (HDZ), Anita Franjić (HDZ), Igor Smoljanović (SDP) i Josip Pavić (HDZ)

**Nenazočni vijećnici:** Jurica Nikić-Čakar (NV), Tomislav Babić (NV) i Igor Čančar (NV),

**Ostali nazočni**: Zdravko Mandić, općinski načelnik, Bojan Petrović, općinski pročelnik

**Zapisničarka**: Marija Barunović, viši referent za opće i administrativne poslove u JUO Općine Brestovac

 Predsjednik Općinskog vijeća Tomo Vrhovac, pozdravlja sve vijećnike, općinskog načelnika, općinskog pročelnika, te prije prelaska na dnevni red daje mogućnost postavljanja vijećničkih pitanja predstavnicima izvršne vlasti tj općinskom načelniku i pročelniku.

Kako se za riječ nije nitko prijavio, predsjednik Općinskog vijeća Tomo Vrhovac predlaže dnevni red kako je navedeno u pozivu za 18.sjednicu Općinskog vijeća Općine Brestovac

 **d n e v n i r e d :**

* Usvajanje zapisnika s prethodne sjednice Općinskog vijeća
1. Godišnji izvještaj o izvršenju proračuna za 2023. godinu
2. Prijedlog Odluke o raspodjeli rezultata poslovanja za 2023. godinu
3. Izvješće o izvršenju Programa građenja komunalne infrastrukture za 2023. godinu
4. Izvješće o izvršenju Programa održavanja komunalne infrastrukture za 2023. godinu
5. Polugodišnje Izvješće o radu općinskog načelnika za razdoblje VII-XII mjesec 2023. godine

Ovako predloženi dnevni red je usvojen jednoglasno (10 za) te se prešlo na rad po utvrđenim točkama dnevnog reda.

**-Usvajanje zapisnika sa prethodne sjednice Općinskog vijeća**

Zapisnik sa sedamnaeste (17) sjednice održane 15.ožujka 2024. usvojen je jednoglasno (10 za) u dostavljenom pismenom obliku.

**TOČKA 1.Godišnji izvještaj o izvršenju proračuna za 2023. godinu**

Predsjednik Općinskog vijeća Tomo Vrhovac daje riječ općinskom načelniku da ukratko obrazloži Godišnji izvještaj o izvršenju proračuna za 2023. godinu.

Općinski načelnik Zdravko Mandić, ukratko notira uvodne odredbe Zakona o proračunu i rokove izvršenja kao i donošenja. Proračun Općine Brestovac za 2023.godinu.

Godišnji izvještaj o izvršenju proračuna u Općem dijelu sadrži iskazivanje prihoda i primitaka te rashoda i izdataka, osim po ekonomskoj, programskoj, organizacijskoj klasifikaciji i prema izvorima financiranja, te rashoda prema funkcijskoj klasifikaciji, dok u posebnom dijelu programska klasifikacija (izvještavanje po programima i aktivnostima) osim izvještavanja po ekonomskoj klasifikaciji na trećoj i četvrtoj razini, sadrži i izvještavanje po izvorima financiranja na razini aktivnosti. Ukupni prihodi u 2023. godini bez primitaka iznose 2.002.629,92 eura što predstavlja ostvarenje od 81,40% u odnosu na izvorni plan za 2023.godinu. kapitalne pomoći iz državnog proračuna ostvareni su u iznosu od 182.285,21 eura dobivene od Ministarstva regionalnoga razvoja i fondova EU za sufinanciranje izgradnje pješačkih staza u naseljima Ivandol, Vilić Selo i Boričevci, za adaptaciju mjesnog doma u Nurkovcu, modernizaciju javne rasvjete u naseljima Vilić selo, Boričevci i Pavlovci te arheološko istraživanje lokaliteta u Ivadolu. U 2023. godini su primljena sredstva pomoći Požeško-slavonske županije za ublažavanje i uklanjanje posljedica prirodne nepogode-olujnog nevremena od 19. srpnja 2023. u iznosu od 341.770,26 eura.

Ukupno izvršeni proračunski rashodi i izdaci iznose 1.848.203,23 eura što predstavlja 70,06% proračunom planiranih rashoda. U 2023. godini zabilježen je višak prihoda nad rashodima u visini od 154.426,69 eura dok preneseni višak ranijih godina iznosi 177.269,97 eura, što ukupno iznosi 331.696,66 eura te će se isti rasporediti u narednom razdoblju, rekao je općinski načelnik Zdravko Mandić.

Zatim je otvorena rasprava. U raspravu se nije nitko uključio.

Zatim je ova točka dnevnog reda dana na glasovanje, te jednoglasno deset (10 za) usvojen Godišnji izvještaj o izvršenju proračuna za 2023. godinu u predloženom pismenom obliku.

**TOČKA 2** **Prijedlog Odluke o raspodjeli rezultata poslovanja za 2023. godinu**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Odluku o raspodjeli sredstava poslovanja za 2023. godinu.

Općinski načelnik ukratko notira da 3.736.591,58 eura kao viškom prihoda poslovanja i viškom primitaka od financijske imovine 425,14 eura ove Odluke pokriva se manjak prihoda od nefinancijske imovine u iznosu od -3.404.894,92 eura, što ukupno predstavlja višak prihoda od 332.121,80 eura koji će se raspodijeliti na pozicije rashoda poslovanja i rashoda za nabavu nefinancijske imovine prilikom donošenja prvih izmjena i dopuna proračuna za 2024. godinu.

Za raspravu se nitko od vijećnika nije prijavio.

Ista točka dnevnog reda je dana na glasovanje te je jednoglasno s deset (10 za) usvojena Odluka o raspodjeli sredstava rezultata poslovanja za 2023. godinu u predloženom pismenom obliku.

**TOČKA 3. Izvješće o izvršenju Programa građenja komunalne infrastrukture za**

 **2023. godinu**

Predsjednik Općinskog vijeća Tomo Vrhovac daje riječ općinskom načelniku Zdravku

Mandiću da ukratko obrazloži navedenu Izvješće o izvršenju Programa građenja komunalne infrastrukture za 2023. godinu.

 Općinski načelnik Zdravko Mandić ukratko iznosi da je program građenja komunalne infrastrukture izvršen u ukupnom iznosu 423.235,95 eura kako slijedi i to: Nerazvrstane ceste, javne prometne površine na kojima nije dopušten promet motornih vozila, javna rasvjeta, groblja i ostali objekti s naznakom izvora financiranja, vrstom troškova

Budući da nije bilo zainteresiranih vijećnika za raspravu, ova točka dnevnog reda dana je na glasovanje te je jednoglasno (10 za) usvojeno Izvješće o izvršenju Programa građenja komunalne infrastrukture za 2023.godinu u predloženom pismenom obliku.

**TOČKA 4. Izvješće o izvršenju Programa održavanja komunalne infrastrukture**

 **za 2023. godinu**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži izvješće o izvršenju Programa

komunalne infrastrukture za 2023. godinu.

Općinski načelnik Zdravko Mandić ukratko iznosi da je program održavanja komunalne infrastrukture za 2023. godinu donesen u skladu s predvidivim sredstvima i izvorima financiranja utvrđenih proračunom Općine Brestovac za komunalne djelatnosti održavanja nerazvrstanih cesta, održavanje javne rasvjete, uređenja javnih površina i groblja, provođenje mjera DDD, te veterinarsko-higijeničarskih poslova za 2023. godinu s utvrđenim opisom i opsegom održavanja te procjenom pojedinih troškova po djelatnostima s naznakom izvora financiranja.

Budući da se za raspravu nije nitko javio, Izvješće o izvršenju Programa održavanja komunalne infrastrukture za 2023.godinu dano je na usvajanje, te je s deset (10 za) jednoglasno usvojen u predloženom pismenom obliku.

**TOČKA 5.** **Polugodišnje Izvješće o radu općinskog načelnika za razdoblje VII-XII**

 **mjesec 2023. godine**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži polugodišnje izvješće o radu za razdoblje VII-XII mjesec 2023.godine.

 Općinski načelnik ukratko iznosi da je uz stručnu administrativnu i tehničku potporu službi u općini a u okviru financijskih mogućnosti planiranih u proračunu nastojao u izvještajnom razdoblju obavljati poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana općine Brestovac te stoga nastojao odgovorno i kvalitetno ispuniti svoju obvezu vođenja izvršnih poslova u općini.

Provedbu izvršnih poslova općinski načelnik je ostvarivao i na brojnim sastancima i konzultacijama, radnim dogovorima, kroz djelovanje raznih tijela, kroz aktivnosti, kao i kroz rad jedinstvenog upravnog odjela Općine.

U pisanom izvješću notirani su svi poslovi i aktivnosti a javnost rada je osigurana objavom akata u Službenom glasniku Općine brestovac, na službenoj Internet stranici Općine ([www.brestovac.hr](http://www.brestovac.hr)) i na oglasnoj ploči općine. Također se provodi i savjetovanje sa zainteresiranom javnošću o nacrtima općih akata kojima Općina uređuje pitanja iz svog djelokruga.

Za raspravu pod ovom točkom dnevnog reda nije se nitko od vijećnika prijavio te je jednoglasno (10 za) donesen zaključak o prihvaćanju Polugodišnjeg izvješća o radu općinskog načelnika Općine Brestovac za razdoblje VII-XII 2023. godine u predloženom pismenom obliku.

Ovim je dnevni red iscrpljen, te je sjednica zaključena u 20,20 sati

 Zapisnik vodila: PREDSJEDNIK

 Marija Barunović OPĆINSKOG VIJEĆA

 Tomo Vrhovac